Celestinus, episcopus, servus servorum Dei, dilectis filiis abbati et fratribus Sancti-Germani Autisiodorensis, salutem et apostolicam benedictionem. Cum venerabilis frater noster Autisiodorensis episcopus, usque adeo, sicut dicitis, si vobis infestus ut de parrochianis suis, malefactoribus vestris, per eum justiciam non possitis habere, nobis imminet providendum, ne pro defectu juris monasterium vestrum violenciis pateat et incursibus malignorum. Eapropter, dilecti filii, presentibus vobis litteris indulgemus ut ad venerabilem fratrem nostrum, Senonensem archiepiscopum, pro cohercendis ipsis malefactoribus vestris recursum habere possitis, qui defectum ipsius episcopi de auctoritate nostra debeat in hac parte supplere. Nulli ergo, etc. Datum Laterani, VII kalendas julii, pontificatus nostri anno quarto.